Παλαιοπόταμος Αιτωλοακαρνανίας

Ο Παλαιοπόταμος είναι μικρή μακρόστενη ακατοίκητη νησίδα στον Πατραϊκό κόλπο και στη Λιμνοθάλασσα Μεσολογγίου - Αιτωλικού με υψόμετρο 10 μέτρα. Αποτελεί το μέτωπο της θαλάσσιας περιοχής που ονομάζεται λιμνοθάλασσα Παλαιοποτάμου, μιας από τις έξι ενότητες που διαμορφώνουν τη λιμνοθάλασσα Μεσολογγίου - Αιτωλικού. Δυτικά της νησίδας είναι το Ιόνιο Πέλαγος και η νήσος Οξεία, νότια ο Πατραϊκός και ανατολικά η λιμνοθάλασσα Θολής με την οποία δεν συνδέεται θαλάσσια. Στη νοτιοδυτική πλευρά υπάρχει σειρά από μικρές παραλίες γνωστές ως Σκρόφες (ή Παλιοπόταμος), προσβάσιμες μέσω χωματόδρομου ενώ στην ανατολική και το εσωτερικό της υπάρχουν πρωτογενείς αμμοθίνες, που σχηματίστηκαν από άμμο που παρασύρθηκε από τους θαλάσσιους ανέμους. Το 1961 αναφέρεται ως οικισμός του δήμου Ιεράς Πόλεως Μεσολογγίου, ο οποίος το 1981 καταργήθηκε.

Παραπομπές

Νησιά του Πατραϊκού κόλπου
Ακατοίκητα νησιά